Diari Oficial de la Generalitat Valenciana


Sumari del DOGV 565, del 10-04-1987 (1987/800840)

ORDRE de 16 de març de 1987, de la Conselleria de Cultura, Educació i Ciència, per la qual es convoquen ajudes destinades al manteniment de Guarderies-Escoles Infantils, patrocinades per Institucions sense finalitat lucrativa.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/16/(2)/dof/vci/html**

### Dades del document

Número de DOGV
:   565

Data del DOGV
:   10-04-1987

Secció del DOGV
:   DISPOSICIONS GENERALS

Número del document
:   1987/800840


Data del document
:   16-03-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de març de 1987, de la Conselleria de Cultura, Educació i Ciència, per la qual es convoquen ajudes destinades al manteniment de Guarderies-Escoles Infantils, patrocinades per Instituciones sense finalitat lucrativa.  
La Conselleria de Cultura, Educació i Ciència, prosseguint el programa de transformació de les Institucions de guarda i cura d'infants menors de quatre anys, en Institucions educatives, té el propòsit de subvencionar aquelles entitats sense finalitat lucrativa, que col laboren en l'assoliment d'aquest objectiu, i contribuir-hi, a sufragar les despeses derivades de la prestació d'aquests serveis educatius.   
Per això, i en virtut del que disposa l'article 18.3 de la Llei de Pressupostos de la Generalitat Valenciana per a l'exercici de 1987.   
ORDENE:   
Article primer  
Es convoca concurs públic per a la concessió d'ajudes a Institucions sense finalitat lucrativa que patrocinen Escoles Infantils- Guarderies, que atenen infants en edats compreses entre 0 i 4 anys.   
I s'aproven les bases per les quals es regeix aquesta convocatòria, inclosa com a annex en aquesta Ordre.   
Article segon  
Les ajudes a què fa referència l'article anterior contribuiran al finançament parcial de la despesa derivada del funcionament i manteniment d'Escoles Infantils- Guarderies.   
Article tercer  
Les ajudes regulades per la present Ordre estaran condicionades al crèdit pressupostari de què disposen en l'aplicació 93.19.652.789 i a més als requisits següents:   
a) Estar al corrent del pagament de la Seguretat Social de tota la plantilla del Centre.   
b) Estar en possessió de la corresponent Llicència Fiscal.   
DISPOSICIO FINAL  
La present Ordre entrarà en vigor el mateix dia que es publique en el Diari Oficial de la Generalitat Valenciana.   
València, 16 de març de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES DE LA CONVOCATORIA  
Primera. Conceptes de la subvenció i requisits.   
1. L'ajuda s'atorgarà en concepte de subvenció per a contribuir al manteniment de les Guarderies que acolliran xiquets menors de quatre anys.   
2. La capacitat del Centre haurà de ser superior a cinquanta places, llevat que s'acredite que el cens infantil de la localitat o barri on estiga ubicat el Centre quedava totalment atés amb un nombre inferior de places, cosa que s'acreditarà mitjançant la corresponent certificació de l'Ajuntament respectiu.   
Segona. Sol·licitants.   
1. Podràn sol·licitar aquestes ajudes les Institucions sense finalitat lucrativa que gestionen Guarderies en l'àmbit de la Comunitat Autònoma Valenciana.   
2. No podràn optar a l'obtenció de la subvenció a què fa referència la present convocatòria:   
a) Les Institucions que s'inscriguen en el Registre de Guarderies Infantils Laborals.   
b) Les Empreses privades o les Fundacions Laborals constituïdes per aquestes, quan es dedicaran a l'atenció exclusiva de fills d'empleats o hi ocupen fins el 75º/o de la capacitat, així com aquelles Escoles Infantils promogudes i finançades per Entitats d'Estalvis.   
c) Els Centres escolars autoritzats per l'Administració Educativa per a impartir el Nivell d'Educació Pre-escolar.   
Tercera. Formalització.   
Les sol·licituds dirigides a l'Honorable Sr. Conseller de Cultura, Educació i Ciència, es formalitzaran per exemplar duplicat. La presentació s'efectuarà personalment o a través de qualsevol de les formes establertes a l'article 66 de la Llei de Procediment Administratiu en el termini d'un mes a partir de la publicació de la present convocatòria en el Diari Oficial de la Generalitat Valenciana, en els Serveis Territorials de Cultura i Educació corresponents.   
Quarta. Documentació.   
Hi haurà de ser presentada la documentació següent:   
1. Instància segons model, que es facilitarà en el Serveis Territorials de Cultura i Educació, subscrita pel representant legal de la Institució.   
2. Fotocòpia de la Llicència Fiscal de la Guarderia per a la qual se sol·licita l'ajuda.   
3. Llicència Municipal d'obertura.   
4. Acord de la Junta Directiva, amb indicació de la data i el compromís de coordinar-se amb la Direcció General d'Educació Bàsica i Ensenyaments Especials en la planificació General que aquesta elabore, així com sotmetre's al control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.   
5. Entitat Bancària i número de compte en què hauran de transferir-se els fons de la subvenció, si es concedia.   
6. Memòria en què conste:   
a) Naturalesa i finalitat de la Institució.   
b) Serveis que es presten.   
d) Distribució i nombre total de l'alumnat.   
d) Programació educativa per edats: Objectius, metodologia, activitats i tipus de material didàctic que utilitzen.   
e) Relació amb la família.   
f) D'altres activitats.   
g) Plànol d'ubicació de les instal·lacions (aula, serveis higiènics, patis d'esbarjo, sales, servei de cuino i menjador, etc.) on s'indiquen si són en un edifici independent o integrat en altres construccions.   
7.a) Relació de plantilla del personal del centre, segons l'imprés que es facilitarà, adjuntant-hi la fotocòpia compulsada de la titulació acadèmica dels responsables de l'aula.   
b) Relació nominal d'alumnes, segons l'imprés que es facilitarà.   
8. Pla econòmic en què conste:   
a) Pressupost desglossat de les despeses de salaris i Seguretat Social.   
b) Pressupost de despeses generals.   
c) Quota mes/alumnes desglossada per conceptes.   
d) Ajudes rebudes en l'exercici anterior, quantitat i procedència.   
Cinquena. Resolució d'expedients.   
1. Instruït l'expedient, la Direcció General d'Educació Bàsica i Ensenyaments Especial s, resoldrà en aquest sentit, tenint en compte els criteris següents:   
a) Programa educatiu.   
b) Característiques i adequació de les instal·lacions.   
c) Modulació de l'alumnat i ratio educador/alumne.   
d) Titulació i capacitació del personal d'atenció directa a xiquets.  
e) Nombre total d'alumnes matriculats.   
f) Situació econòmica familiar.   
g) Nombre de grups d'alumnes.   
h) Ingressos amb què compta el centre per al finançament del servei.   
i) Haver estat subvencionat amb anterioritat per l'Administració Pública.   
2. En el supòsit de concessió, mitjançant Resolució de la Direcció General d'Educació Bàsica i Ensenyaments Especials es determinarà la quantitat de l'ajuda. Si es denegava l'Ajuda sol·licitada, la Resolució corresponent haurà d'especificar les raons que la motiven i indicar a l'interesat els recursos legals que hi pot interposar, així com els terminis que s'estableixen amb aquesta finalitat.   
3. En el mes següent a la finalització del termini de sol·licitud, cada Servei Territorial trametrà els expedients informats per la Inspecció Tècnica d'Educació i la proposta de concessió o denegació, al Director General d'Educació Bàsica i Ensenyaments Especials de la Conselleria de Cultura, Educació i Ciència.   
sisena Justificació de les subvencions.   
Per a la percepció de la subvenció, el beneficiari haurà de justificar-ne la inversió davant la Direcció General d'Educació Bàsica i Ensenyaments Especials per una quantitat igual o superior a l'ajuda concedida, i mitjançant el procediment que figurarà en les Instruccions que s'adjuntaran a la comunicació de la concessió de l'Ajuda.   
Setena  
L'incompliment de qualsevol de les condicions establertes en la concessió de la subvenció, així com la formulació incorrecta de dades sol·licitades, podrà ser causa de revocació d'aquesta subvenció.


Còpia Permalink ELI